open-index/open-wikipedia-markdown huggingface dataset:
Oliokaavio

**Oliokaavio** on UML-mallinnuksessa käytetty kaavio, joka kuvaa olioita ja niiden välisiä suhteita tiettynä ajankohtana. Sitä voi siten pitää luokkakaavion erikoistapauksena.

## Yleiskatsaus
Unified Modeling Language (UML) -mallinnuskielessä oliokaavio keskittyy tiettyyn olioiden ja attribuuttien joukkoon ja linkkeihin näiden esiintymisen välillä. Oliokaavioiden joukko tarjoaa tietoa siitä, kuinka järjestelmän odotetaan kehittyvän ajan myötä. Varhaiset UML-spesifikaatiot kuvasivat oliokaavioita seuraavasti:

"Oliokaavio on kaavio ilmentymistä, mukaan lukien oliot ja niiden sisältämistä muutujien arvoista. Staattinen oliokaavio on luokkakaavion esiintymä; se näyttää tilannekuvan järjestelmän yksityiskohtaisesta tilasta tiettynä ajankohtana. Oliokaavioiden käyttö on melko rajallinen, ne muodostavat lähinnä esimerkkejä tietorakenteesta."

Uusin UML 2.5 -spesifikaatio ei määrittele eksplisiittisesti oliokaavioita, mutta se tarjoaa merkintätavan luokitteluun.

Oliokaaviot ja luokkakaaviot liittyvät läheisesti toisiinsa ja käyttävät lähes identtisiä merkintöjä. Molemmat kaaviot on tarkoitettu visualisoimaan järjestelmän staattista rakennetta. Kun luokkakaaviot näyttävät luokat, oliokaaviot näyttävät luokkien esiintymät (oliot). Oliokaaviot havainnollistavat käytännön paremmin kuin luokkakaaviot. Niitä käytetään usein luomaan esimerkkejä tai toimimaan testitapauksina luokkakaavioille. Mallin kannalta vain sen hetkiset oleelliset asiat näkyvät yleensä oliokaaviossa.

## Lähteet

## Aiheesta muualla
José de Jesús Pimiento Rodriguez

**José de Jesús Pimiento Rodriguez** (18. huhtikuuta 1919 – 3. syyskuuta 2019) oli kolumbialainen roomalaiskatolinen arkkipiispa. Hänet vihittiin papiksi 14. joulukuuta 1941 ja nimitettiin Paston hiippakunnan vihkipiispaksi sekä Apolloniksen titulaaripiispaksi 14. kesäkuuta 1955. Piispaksi vihkiminen seurasi 28. elokuuta. Pääkonsekraattorina toimi Crisanto Luque Sánchez.

Pimiento Rodriguez sai 30. joulukuuta 1959 nimityksen Monterían ja 29. helmikuuta 1964 Garzón-Neivan hiippakunnan (vuodesta 1972 pelkkä Garzón) piispaksi. Hän osallistui Vatikaanin toiseen kirkolliskokouksen. 22. toukokuuta 1975 hän sai nimityksen Manizalesin arkkipiispaksi, jona hän toimi, kunnes jäi eläkkeelle 15. lokakuuta 1996.

## Lähteet
Rautiojärvi

**Rautiojärvi** on järvi Rovaniemellä. Se sijaitsee noin viisi kilometriä Rovaniemen keskustasta etelään. Järven pinta-ala on 22 hehtaaria, se on 800 metriä pitkä ja 400 metriä leveä. Rantaviivan pituus on 2,2 kilometriä ja järven rannat ovat pääosin soistunutta metsämaata. Järven pohjoisrannalla on laavu, jolle tulee polku läheiseltä metsätieltä. Talvisin laavulle tulee latu Paavalniemestä.

## Vesistösuhteet
Rautiojärvi sijaitsee Kemijoen vesistössä (vesistöaluetunnus 65) Ala-Kemijoen alueen (65.1) Petäjäskosken vl:n alueella (65.13), jonka Niskanperän alueeseen (65.132) se kuuluu. Järven vedenpinnan korkeus on 121,8 mpy. Siihen johtaa noin kymmenen ojaa järven ympäristön ojitetuilta soilta. Rautiojärvi laskee sen pohjoispäästä lähtevää Paavonojaa pitkin, joka laskee kolmen kilometrin päässä Kemijokeen Paavalniemen lähellä.

## Historiaa
Vuosien 1956 ja 1978 peruskartoissa järveä ympäröivät suot olivat ojittamattomia ja järvestä lähti vain sen laskuoja. Vuoteen 1989 mennessä järveä ympäröiviä soita oli ojitettu ja järveen oli johdettu yli kymmenen ojaa.

## Lähteet
Vammavaara

**Vammavaara** on vaara Rovaniemen ja Tervolan rajalla. Se nousee 223 metrin korkeuteen merenpinnasta.

## Lähteet
Soinniton velaarinen frikatiivi

**Soinniton velaarinen frikatiivi** eli **soinniton velaarifrikatiivi** on konsonanttiäänne. Kansainvälisessä foneettisessa aakkostossa sen merkkinä on [x]. Kansanomaisesti sitä kutsutaan joskus kurkku-h:ksi, vaikka se tarkkaan ottaen ääntyykin suun takaosassa. Varsinainen kurkku-h on nimeltään soinniton faryngaalinen frikatiivi.

## Esiintyminen
Soinniton velaarinen frikatiivi esiintyy useissa eri kielissä. Saksan kielessä se kirjoitetaan  ja esiintyy vain takavokaalin jäljessä (niin sanottu *ach-äänne*, ). Etuvokaalin edellä saksan  ääntyy palataalisena (niin sanottu *ich-äänne*, ).

Suomessa tämä äänne esiintyy glottaalifrikatiivin allofonina joissakin sanoissa, mm. *lahti* [ˈlɑxt̪i].

## Lähteet
*
### Viitteet
Prix Escapades

**Prix Escapades** on ranskalainen kirjallisuuskilpailu, joka on järjestetty kahdeksan kertaa.

Vuoden 2012 teemana on pohjoismainen kirjallisuus. Yksi kuudesta ehdokkaasta on Johanna Sinisalon romaani *[[Linnunaivot]]*. Muut kirjailijanimet ovat Erling Jepsen, Jens Christian Grøndahl, Jonas Jonasson, Hanne Örstavik ja Steinunn Sigurðardóttir. Voittajan valitsee lukeva yleisö ja tulos julkistetaan Vernonin kirjamessuilla maaliskuussa 2012.

## Lähteet
Soinniton palataalinen frikatiivi

**Soinniton palataalinen frikatiivi** eli **soinniton palataalifrikatiivi** on konsonanttiäänne. Kansainvälisessä foneettisessa aakkostossa sen merkkinä on ⟨ç⟩. 

## Ääntäminen
Soinniton palataalinen frikatiivi äännetään suun keskiosassa. Kieli nostetaan kohti kitalakea siten, että syntyy kapeikko, jonka kautta kulkeva ilmavirta aiheuttaa hankaushälyä. Kieli on suunnilleen samassa asennossa kuin äännettäessä suomen kielen *j*-äännettä, mutta ilmavirta kulkee pakotetummin eivätkä äänihuulet värähtele äänteen tuottamisen aikana.

## Esiintyminen
Äänne [ç] esiintyy useissa Euroopan kielissä. Norjassa äänne kirjoitetaan ⟨kj⟩ tai toisinaan etuvokaalin edellä ⟨k⟩. Saksassa se kirjoitetaan ⟨ch⟩ ja esiintyy vain etuvokaalin jäljessä (niin sanottu *ich-äänne*, ); takavokaalin edellä ⟨ch⟩ ääntyy velaarisena [x] (niin sanottu *ach-äänne*, ). Suomen kielessä se esiintyy [h]-äänteen allofonina, esimerkiksi sanassa *lyhyt*.

## Lähteet
Kokonaishaihdunta

**Kokonaishaihdunta** (, ET) on maa-alueilta tapahtuva veden siirtyminen ilmakehään. Sen merkittävimmät osatekijät ovat haihtuminen maaperästä ja kasvien transpiraatio. **Potentiaalisella kokonaishaihdunnalla** (PET) tarkoitetaan veden määrää, joka haihtuisi maaperästä, jos se saisi tarpeeksi kosteutta. Kokonaishaihdunta on yksi merkittävimmistä aurinkoenergian kuluttajista maanpinnalla ja tärkeä osa veden kiertokulkua.

Kokonaishaihduntaan vaikuttavat monet tekijät. Se on sitä suurempi mitä lämpimämpi on. Kasvien ilmaraot pyrkivät kylmässä ilmastossa säästämään vettä sulkeutumalla. Ilman suhteellinen kosteus vaikuttaa myös kokonaishaihduntaan. Jos ilman kosteus on korkea, ilmaan ei mahdu juurikaan lisää kosteutta. Kovassa tuulessa sen sijaan kostea ilma korvautuu nopeammin kuivalla ilmalla, jolloin kokonaishaihdunta kasvaa. Jos maaperässä on vähän vettä, niin kasvit pyrkivät transpiroimaan vähemmän vettä. Monien kasvien ominaisuudet myös aiheuttavat pienempää haihduntaa. Alueilla, joilla auringonsäteily on korkeimmillaan, kokonaishaihduntakin on korkeimmillaan, sillä silloin on tarjolla enemmän aurinkoenergiaa haihduttamaan vettä. Monilla kuivilla ja kuumilla alueilla kokonaishaihdunta voi olla jopa 100 prosenttia.

Sään ja kasvillisuuden vaikutuksia kokonaishaihduntaan voidaan kuvata vertailuluvuilla ja kertoimilla. Ilmaston vaikutusta kuvataan määrittelemällä, montako millimetriä vettä päivässä haihtuisi hyvin kastellulta nurmipinnalta kyseisessä ilmastossa. Nämä vertailuluvut, ET0, vaihtelevat lauhkeassa ilmastossa kosteuden ja lämpötilan mukaan välillä 1-9 mm/vrk ja tropiikissa 2-8 mm/vrk. Kasvuston tyypin vaikutusta kuvataan kertoimella Kc: hyvin kasteltuna kukin kasvustotyyppi haihduttaisi Kc * ET0 mm/vrk. Kolmas korjauskerroin KS tulee kasvuston tilan ja ympäristöstressin kautta: kasveilla ei aina ole käytettävissään tarpeeksi vettä tai muusta syystä ne eivät pysty haihduttamaan Kc * ET0 mm/vrk, vaan vähemmän, Ks* Kc * ET0. Tyypillisesti KS on pienempi kuin yksi ja Kc on suurempi kuin yksi. 

Evapotranspiraatio voidaan määrittää lysimetrillä eli eristämällä kasvusto ympäristöstään ja punnitsemalla sen massassa tapahtuvat muutokset ja vähentämällä tästä sademäärä. Käytännössä maamassojen eristäminen ja punnitseminen niin että kasvusto pysyisi samanlaisen ympäristöstressin alaisena kuin ympäröivä kasvusto, on vaikeaa tai mahdotonta. Haihtumista avoimesta vesipinnasta voidaan mitata haihduntapannulla, mutta se ei ota kasvillisuuden vaikutusta huomioon. Niinpä ET0 määritetään yleensä empiirisillä yhtälöillä sääsuureista laskemalla. Yhdistyneiden kansakuntien elintarvike- ja maatalousjärjestön (FAO) asiantuntijapaneeli suositteli vuonna 1990 Penmanin ja Monteithin yhtälön käyttämistä tähän.

## Lähteet
Augusto Farfus

**Augusto Farfus Jr.** (s. 3. syyskuuta 1983 Curitiba) on brasilialainen moottoriurheilija. 

Farfus aloitti uransa vuonna 1991 minibike-kilpailuissa voittaen useita paikallisia lajimestaruuksia. Vuonna 1992 hän siirtyi kartingiin, voittaen Párana State Cadet Class -luokan mestaruuden. Vuonna 1999 Farfus voitti Italian Wintercup-sarjan mestaruuden ja sijoittui toiseksi Pohjois-Amerikan mestaruussarjassa. Vuonna 2000 hän kilpaili Italian Formula Renault -sarjassa. Seuraavana vuonna hän voitti Eurocup Formula Renault -sarjan mestaruuden. Vuosina 2002–2003 Farfus kilpaili Euroseries 3000 -sarjassa voittaen sarjan mestaruuden vuonna 2003. 

Vuosina 2004–2006 Farfus kilpaili European Touring Car Championship -sarjassa Alfa Romeolla. Hän myös kilpaili WTCC-sarjassa vuosina 2005–2010 voittaen 13 kilpailua ja sijoittui sarjan kolmanneksi vuosina 2006 ja 2009. Vuosina 2010 ja 2011 Farfus kilpaili Le Mansin 24 tunnin ajossa. Vuonna 2011 Farfus kilpaili Intercontinental Le Mans Cupissa BMW:llä. 

Vuonna 2012 hän kilpaili DTM-sarjassa paluun sarjaan tehneellä BMW:llä, jossa hän voitti kauden aikana yhden kilpailun sijoittuen loppupisteissä seitsemänneksi. Seuraavana vuonna Farfus jatkoi DTM:ssä voittaen kolme kilpailua sijoittuen sarjan toiseksi. Vuodesta lähtien Farfus on ajanut enimmäkseen erilaisia kestävyysajoja, kuten DTM:ää, GT-sarjoja ja 24 tunnin ajoja.

## Lähteet

## Aiheesta muualla
Liuskavatukka

**Liuskavatukka** (*Rubus laciniatus*) on vadelman sukuinen monivuotinen kasvi. Sen lehdet ovat viisilehdykkäiset, syvään liuskoittuneet. Se on pensastava köynnös, joka voi kasvaa neljä metriä pitkäksi.

Marjat ovat syötäviä, kaksisenttisiä, makeita ja mehukkaita.

## Lähteet

## Aiheesta muualla
*Pinkka, Lajintuntemuksen oppimisympäristö: Liuskavatukka (''Rubus laciniatus'')
*ITIS: ''Rubus laciniatus'' 
*United States Department of Agriculture (USDA): ''Rubus laciniatus''
C. W. Thornthwaite

**Charles Warren Thornthwaite** (1899–1963) oli yhdysvaltalainen maantieteilijä ja ilmastotutkija. Hän tutki ilmastojen luokittelua ja veden kiertokulkua.

Thornthwaite väitteli maantieteestä vuonna 1930 Kalifornian yliopistossa Berkeleyssä. Vuosina 1947–1955 hän oli klimatologian professori Johns Hopkinsin yliopistossa. Vuosina 1950 ja 1953 hän johti Maailman ilmatieteen järjestön ilmastokomissiota.

Thornthwaite ja hänen tutkimusryhmänsä olivat vesitaselaskelmien uranuurtajia. He tekivät laskelmia selvittääkseen kasteluveden tarvetta.
He kehittivät empiirisen yhtälön, jolla voidaan arvioida karkeasti haihduntaa ruohopinnalta käyttäen lähtötietoina kuukauden keskilämpötilaa ja päivän pituutta. Laskelmat tehtiin mittaamalla haihtumista lysimetreillä eri puolilla Yhdysvaltoja.

## Lähteet
Pikaluistelu talviolympialaisissa 2014

**[[Pikaluistelu]]ssa** kilpailtiin **[[talviolympialaiset 2014|Sotšin 2014 talviolympialaisissa]]** 8. – 22. helmikuuta Adler Arenalla. Paikalle yleisöä mahtui 8&nbsp;000 henkeä. Tapahtumia oli 12, joista kuusi oli miehille ja kuusi naisille. Kaikissa tapahtumissa erää kohden jokainen kilpailija luisteli vain kerran lukuun ottamatta 500 metriä, jossa luisteltiin kahdesti. Tulokseksi tuli kahden luistelun yhteisaika. Joukkuetakaa-ajossa miehet luistelivat 400 metrin pituisen radan kahdeksasti ja naiset kuudesti.

## Kilpailun aikataulu

Taulukossa on kahdentoista eri lajin aikataulu.

Kaikki ajat ovat UTC+4 -aikaa.

## Mitaliyhteenveto

### Miesten kilpailut

### Naisten kilpailut

## Lähteet

## Aiheesta muualla

* Pikaluistelu Sotšin 2014 talviolympialaisten ja -paralympialaisten virallisilla sivuilla.
José Campaña

**José Ángel Gómez Campaña** (s. 31. toukokuuta 1993 Sevilla, Espanja) on espanjalainen jalkapalloilija. Hän edustaa La Ligassa pelaavaa Levantea ja on pelipaikaltaan keskikenttäpelaaja.

## Seurajoukkueura
Campaña teki ensiesiintymisensä Sevillan reservijoukkueessa 16-vuotiaana, jolloin joukkue pelasi Segunda División B:ssä. Edustusjoukkueen uudeksi päävalmentajaksi tullut Marcelino García Toral nosti Campañan joukkueen harjoituskaudella kesällä 2011.

25. elokuuta 2011 hän teki ensiesiintymisensä edustusjoukkueessa Eurooppa-liigan ottelussa saksalaista Hannoveria vastaan. Kolme päivää myöhemmin hän pelasi ensimmäisen ottelunsa myös Primera Divisiónissa.

## Lähteet

## Aiheesta muualla
* José Campañan tilastot BDFutbol-sivustolla
Eladio Acosta Arteaga

**Eladio Acosta Arteaga** (9. huhtikuuta 1916 – 30. tammikuuta 2012) oli kolumbialainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 7. elokuuta 1949 ja nimitettiin Antioquían hiippakunnan piispaksi 6. maaliskuuta 1970. Piispaksi vihkiminen seurasi 12. huhtikuuta. Pääkonsekraattorina toimi Angelo Palmas, jota avustivat Tulio Botero Salazar ja Aníbal Muñoz Duque.

18. kesäkuuta 1988 Acosta Arteagan johtama hiippakunta korotettiin arkkihiippakunnaksi, ja sen nimi muuttui Santa Fe de Antioquiaksi. Acosta Arteaga toimi arkkipiispana, kunnes jäi eläkkeelle 10. lokakuuta 1992.

## Lähteet
Juan Francisco Sarasti Jaramillo

**Juan Francisco Sarasti Jaramillo** (30. heinäkuuta 1938 Cali – 25. helmikuuta 2021 Cali) oli kolumbialainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 30. maaliskuuta 1963 ja nimitettiin Calin arkkihiippakunnan vihkipiispaksi sekä Egaran titulaaripiispaksi 8. maaliskuuta 1978. Piispaksi vihkiminen seurasi 6. toukokuuta. Pääkonsekraattorina toimi Alberto Uribe Urdaneta, jota avustivat José de Jesús Pimiento Rodriguez ja Eladio Acosta Arteaga.

23. joulukuuta 1983 Sarasti Jaramillo sai nimityksen Barrancabermejan hiippakunnan piispaksi ja 25. maaliskuuta 1993 Ibaguén arkkihiippakunnan arkkipiispaksi. 17. elokuuta 2002 hänet nimitettiin Calin arkkipiispaksi, jona hän toimi, kunnes erosi tehtävistään 18. toukokuuta 2011.

## Lähteet
Aleksandr Menkov

**Aleksandr Aleksandrovitš Menkov** (, s. 7. joulukuuta 1990) on venäläinen pituushyppääjä.

Vuonna 2009 Menkov voitti kultaa alle 20-vuotiaiden EM-kisoissa tuloksella 798 cm, mutta karsiutui Berliinin MM-kisoissa. Samana vuonna hän hyppäsi alle 20-vuotiaiden Venäjän ennätyksen 816 cm, jonka Sergei Morgunov rikkoi vuonna 2012 hypättyään 835 cm. Kaksi vuotta myöhemmin Menkov voitti kultaa alle 23-vuotiaiden EM-kisoissa tuloksella 808 cm ja oli kuudes Daegun MM-kisoissa tuloksella 819 cm.

Istanbulin sisäratojen MM-kilpailuissa 2012 Menkov sijoittui kolmanneksi tuloksella 822&nbsp;cm. Hän hävisi sekä kilpailun voittajalla Mauro Vinícius da Silvalla että toiseksi sijoittuneelle Henry Fraynelle yhden senttimetrin. Lontoon olympialaisissa hän sijoittui yhdenneksitoista tuloksella 778&nbsp;cm. Hän voitti sisäratojen Euroopan-mestaruuden Göteborgissa 2013 halliennätyksellään 831&nbsp;cm. Kazanin universiadeissa 2013 hän sijoittui toiseksi ennätyksellään 842&nbsp;cm.

Menkov voitti maailmanmestaruuden Moskovassa 2013. Hän paransi loppukilpailussa kahdesti Venäjän ennätystä hypättyään kolmannella kierroksella 852&nbsp;cm ja viidennellä kierroksella 856&nbsp;cm. Hän sijoittui 2014 viidenneksi Sopotin MM-hallikilpailuissa, mutta karsiutui loppukilpailusta Zürichin EM-kilpailuissa. Hän oli MM-kilpailuissa kuudes Pekingissä 2015 ja neljäs Lontoossa 2017.

## Lähteet
*
*

### Viitteet
Ignacio José Gómez Aristizábal

**Ignacio José Gómez Aristizábal** (s. 2. joulukuuta 1929) on kolumbialainen roomalaiskatolinen arkkipiispa. Hänet vihittiin papiksi 17. elokuuta 1958 ja nimitettiin Ocañan hiippakunnan piispaksi 24. heinäkuuta 1972. Piispaksi vihkiminen seurasi 8. syyskuuta. Pääkonsekraattorina toimi Alfonso Uribe Jaramillo, jota avustivat Alberto Uribe Urdaneta ja Alfredo Rubio Diaz.

10. lokakuuta 1992 Gómez Aristizábal sai nimityksen Santa Fe de Antioquian arkkihiippakunnan arkkipiispaksi, jona hän toimi, kunnes jäi eläkkeelle 12. tammikuuta 2007.

## Lähteet
Sadetunnelma

**Sadetunnelma** on Ernst Lingon säveltämä pianokappale, jonka on vuonna 1970 tallentanut äänilevylle Tapani Valsta. Kappaleen kesto on 3:22. 

## Lähteet
* YLE Radio 1, Aamusoitto, 8. syyskuuta 2011
* Kappaleen tiedot äänitetietokannassa Fono.fi
Marcos Chuva

**Marcos Chuva** (s. 8. elokuuta 1989) on portugalilainen pituushyppääjä.

Vuonna 2008 Chuva osallistui alle 20-vuotiaiden MM-kisoihin ollen kahdestoista pituushypyssä ja karsiutuen 110 metrin aitojen välierissä. Vuotta myöhemmin hän oli alle 23-vuotiaiden EM-kisoissa kahdeksas sekä pituushypyssä että 4&nbsp;×&nbsp;100 metrin viestissä. Vuonna 2011 Chuva karsiutui Pariisin sisäratojen EM-kisoissa, mutta voitti hopeaa alle 23-vuotiaiden EM-kisoissa tuloksella 794 cm ja oli kymmenes Daegun MM-kisoissa tuloksella 805 cm.

Chuva sijoittui 2012 seitsemänneksi Helsingin EM-kilpailuissa tuloksella 792 ja karsiutui loppukilpailusta Lontoon olympialaisissa. Seuraavana vuonna hän sai pronssia universiadeista, mutta karsiutui Moskovan MM-kilpailuissa.

Chuvan ennätys on 834 cm, jonka hän hyppäsi Viljandissa 9. elokuuta 2011. Sisäradoilla hän on hypännyt 800 cm Espinhossa 18. helmikuuta 2012.

## Lähteet
*
*
Leppäkoski (Janakkala)

**Leppäkoski** on kylä ja taajama Janakkalan kunnassa. Siellä asuu noin 500 asukasta. Kylässä toimii kaksi koulua, Haukankallion erityiskoulu ja Leppäkosken koulu, samassa koulurakennuksessa. Lähimpään kauppaan Ryttylässä on matkaa seitsemän kilometriä Leppäkosken omien palveluiden rajoittuessa urheiluseura Woiman omistamaan kesäkioskiin. Leppäkoskelta on kotoisin Uno Cygnaeus ja Ida Aalberg.

Kylän läpi virtaa Puujoki, jonka koski sijaitsee Leppäkosken kartanon kohdalla. Leppäkoski sijaitsee myös vuonna 1862 valmistuneen pääradan varrella, mutta junat eivät ole pysähtyneet asemalla enää vuoden 1981 jälkeen. 

## Tiilitehtaat
Leppäkosken savipitoinen maaperä ja kylän läpi kulkevan Helsinki–Hämeenlinna-rautatien valmistuminen 1862 vaikuttivat siihen, että Leppäkoskesta tuli tärkeä tiiliteollisuuskeskus. Kylässä toimi Leppäkosken kartanon mailla vuonna 1860 perustettu Leppäkosken kartanon tiilitehdas, 1862 perustettu Sipilän tiilitehdas ja 1874 perustettu Rauhaniemen tiilitehdas. Sipilän ja Rauhaniemen tehtaat yhdistyivät vuonna 1960 Rauhaniemi-Sipilä Oy:ksi. Rauhaniemi-Sipilä Oy teki konkurssin 1971. Leppäkosken kartanon tiilitehdas fuusioitiin Perusyhtymään vuonna 1977 ja tiilenvalmistus Leppäkoskella päättyi 1987. Nykyisin tehtaista on jäljellä Rauhaniemen tehtaan savupiippu.

## Lähteet

## Aiheesta muualla
* Leppäkoski; Janakkalan kunta
* Leppäkoski (Häme-Wiki)
Niilo Kuukka

**Niilo Taneli Kuukka** (8. marraskuuta 1907 Lappeenranta – 19. toukokuuta 1983 Vaasa) oli suomalainen teatterinjohtaja ja äänenkäytön opettaja.

Kuukka oli alkuperäiseltä ammatiltaan tehdastyöläinen. Hän toimi vuosina 1945–1947 Lappeenrannan Työväen Näyttämön, vuosina 1947–1953 Kuopion kaupunginteatterin, vuosina 1953–1957 Vaasan kaupunginteatterin, vuosina 1957–1961 Kokkolan maakuntateatterin ja vuosina 1961–1963 Kokkolan kaupunginteatterin johtajana. Myöhemmin Kuukka opetti Suomen Teatterikoulussa puheilmaisua vuosina 1963–1978. Hänen kehittämäänsä opetusmetodia on sittemmin kutsuttu *Niilo Kuukka -metodiksi*. Metodiin kuuluvat harjoitukset kehittävät erityisesti äänen hyvää sointia ja tehokasta äänenkäyttöä. Harjoitusmenetelmää on käytetty sittemmin laajasti Suomessa niin näyttelijänopetuksessa kuin yleisessä puhetekniikan ja äänenkäytön opetuksessa, ja myös ulkomaisia näyttelijöitä on tutustutettu Kuukan äänenharjoitussarjoihin. Metodia on opetettu ja tutkittu muun muassa Tampereen yliopiston puheopin laitoksella. Menetelmä sopii kaikille äänenkäyttäjille, jotka haluavat kehittää äänensä tehokasta ja taloudellista käyttöä siten, että ääni tuottaa mahdollisimman vaivattomasti halutun akustisen vaikutuksen. 

Kuukka palkittiin Pro Finlandia -mitalilla vuonna 1975. 

## Lähteet
*Workshop: A Finnish Vocal Exercise Series by Niilo Kuukka
*Kuka kukin on (Aikalaiskirja) 1954
*Kuopion Kaupunginteatterin historiaa
*Valokiila 3/2002. Vaasan kaupunginteatterin tiedotuslehti 
### Viitteet

## Aiheesta muualla
*
*
Kalle Rautiainen

**Kalle Kustaa Rautiainen** (3. maaliskuuta 1889 Tampere – 2. maaliskuuta 1969) oli suomalainen taidemaalari, joka maalasi erityisesti maisemia ja asetelmia. 

Rautiainen opiskeli Taideteollisessa keskuskoulussa 1904–1906 ja Turun Taideyhdistyksen piirustuskoulussa vuonna 1918. Hän teki opintomatkan Skandinavian maihin. Rautiainen osallistui näyttelyihin kotimaassa ja vuonna 1929 Tukholmassa ja Oslossa järjestettyihin Suomen nykyaikaisen taiteen näyttelyihin. Rautiainen oli Pro Arte-taiteilijaryhmän jäsenenä. Hänen maisemamaalauksiaan on Ateneumin taidemuseossa ja Turun Taidemuseossa.

Rautiaisen maisemamaalauksissa on intiimiä tunnelmaan eläytymistä. Viivojen rytmi ja värien kudelmat luovat eloisuutta ja vivahteikkuutta rauhallisiin maalauksiin. Hänen asetelmiinsa kuuluu sekä hyvin värikkäitä maalauksia, joissa värien vastakohtia on voimakkaasti tehostettu, että toisaalta herkempiä maalauksia, joissa jyrkkiä eroja on vaimennettu.

Rautiaisen puoliso oli Alina Pennilä, ja hänen lapsensa on taidemaalari Veikko Rautiainen. Rautiaisen vanhemmat olivat työmies David ja Saara Rautiainen.

Rautiainen sai Pro Finlandia -mitalin 1955 ja valtion taiteilijaeläkkeen 1964.

## Lähteet
*Taidenäyttely Aurassa. Auran Virtuaalimuseo (Arkistoitu linkki)

### Viitteet

## Kirjallisuutta
*Rautiainen, Veikko 1989. Isäni Kalle Rautiainen 1889–1969. Turku: V. Rautiainen.
Lawrence Hughes

**Lawrence "Laurie" Hughes** (2. maaliskuuta 1924 Waterloo, Liverpool – 9. syyskuuta 2011) oli englantilainen jalkapalloilija, joka pelasi Liverpool FC:ssa ja Englannin maajoukkueessa.

Tranmere Roversin kasvatti Hughes siirtyi Liverpooliin vuonna 1943, mutta aloitti pelaamisen vasta 5. tammikuuta 1946. Viimeisen pelinsä Hughes pelasi 28. syyskuuta 1957 Charltonia vastaan, mutta pysyi seuran jäsenenä vuoteen 1960 asti. Englannin A-maajoukkueessa Hughes pelasi kolme ottelua, kaikki Brasilian MM-kilpailuissa 1950.

Hughes kuoli kotonaan 87-vuotiaana.

## Lähteet
Huvitamme itsemme hengiltä

**Huvitamme itsemme hengiltä. Julkinen keskustelu viihteen valtakaudella** () on Neil Postmanin vuonna 1985 ilmestynyt kirja.

## Lähteet

## Aiheesta muualla
* Sarjakuvaversio kirjan ajatuksista.
Bernard Joseph McLaughlin

**Bernard Joseph McLaughlin** (19. marraskuuta 1912 Buffalo, New York – 5. tammikuuta 2015 Kenmore, Tonawanda, New York) oli yhdysvaltalainen roomalaiskatolinen piispa. Hänet vihittiin papiksi Buffalon hiippakuntaan 21. joulukuuta 1935 ja nimitettiin sen vihkipiispaksi sekä Motulan titulaaripiispaksi 28. joulukuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.

McLaughlin erosi Buffalon vihkipiispan tehtävistä 5. tammikuuta 1988.

## Lähteet
Junior Senior

**Junior Senior** oli tanskalainen popyhtye, joka perustettiin vuonna 1998. Yhtyeen jäseniä olivat Jesper Mortensen (Junior) ja Jeppe Laursen (Senior). Heidän ehkä tunnetuin kappale on "Move Your Feet" heidän ensimmäiseltä albumiltaan.
__NOTOC__
## Diskografia

### Albumit
* *[[D-D-Don't Stop the Beat]]* (2003)
* *[[Boy Meets Girl EP]]* (2003)
* *[[Hey Hey My My Yo Yo]]* (2005)

### Singlet
* "Move Your Feet" (2003)
* "Rhytm Bandits" (2003)
* "Shake Your Coconuts" (2003)
* "Itch U Can't Scratch" (2005)

## Trivia
Musiikkivideo "Move Your Feet" on tehty kokonaan ohjelmalla Deluxe Paint.

## Aiheesta muualla

* Junior Seniorin virallinen kotisivu
Nils Bielke (1644–1716)

**Nils Bielke** (7. helmikuuta 1644 Tukholma – 26. marraskuuta 1716) oli ruotsalainen vapaaherra, sotilas, kuninkaan neuvoston jäsen, diplomaatti, poliitikko, kenraaliluutnantti 1678, Ranskan lähettiläs 1679–1682, Pommerin kenraalikuvernööri 1687 ja vuodesta 1690 sotamarsalkka. 

Bielke johti vuonna 1676 henkivartioväen ratsurykmenttiä Lundin taistelussa, jossa hän myös johti taistelua jatkanutta osastoa Kaarle XI:n johtaessa tanskalaisen ratsuväen takaa-ajoa. Bielke osallistui 1684–1687 Itävallan ja Turkin väliseen sotaan, jonka jälkeen hänet nimitettiin Ruotsin Pommerin kenraalikuvenööriksi. Hän hoiti virkaa vuoteen 1698 saakka. 

## Ura
Nils Bielke oli Salestadin vapaaherran Ture Nilsson Bielken ja Kristina Anna Banérin pojanpoika. Hän sai jo vuonna 1649 Korppoon vapaaherran arvon. Hänet lähetettiin 1661 Klaus Tottin jälkeen Ruotsin Ranskan-lähettilääksi. Palattuaan vuotta myöhemmin kotimaahansa hän palveli hovissa. Vain 29-vuotiaana hänet nimitettiin everstinä henkivartioväen ratsurykmentin komentajaksi, missä tehtävässä hän osallistui sotaan Tanskaa vastaan. Bielke sai 1678 kenraaliluutnantin arvon. Seuraavana vuonna hänet lähetettiin lähettilääksi Ranskaan ja vuonna 1685 hän siirtyi Saksan keisarin palvelukseen.

Palattuaan Ruotsiin 1687 hän oli kuninkaallisen neuvostonjäsen, Pommerin kenraalikuvernööri ja ylipäällikkö. Hänet korotettiin kreiviksi 1687 numerolla 29 nimettynä Bielke af Åkeröksi. Bielke joutui Kaarle XII:n epäsuosioon ja hänet tuomittiin kuolemaan sekä menettämään kunniansa ja omaisuutensa, mutta hänet armahdettiin ja hän vapautui myöhemmin vankilasta.

Bielke avioitui 1669 sotamarsalkka Kustaa Hornin tyttären kreivitär Eeva Horn af Björneborgin (1653–1740) kanssa. Puolison äiti oli Sigrid Bielke. Avioparille syntyivät pojat kenraalimajuri Carl Gustaf Bielke (1683–1754) ja valtiomies Ture Gabriel Bielke (1684–1763).
 
## Katso myös
* Bielke
## Lähteet

## Aiheesta muualla
*G. Wittrock: Nils Bielke, Svenskt biografiskt lexikon
Edward Kmiec

**Edward Urban Kmiec** (4. kesäkuuta 1936 Trenton, New Jersey – 11. heinäkuuta 2020) oli yhdysvaltalainen roomalaiskatolinen piispa. Hänet vihittiin papiksi Trentonin hiippakuntaan 20. joulukuuta 1961 ja nimitettiin sen vihkipiispaksi sekä Simidiccan titulaaripiispaksi 26. elokuuta 1982. Piispaksi vihkiminen seurasi 3. marraskuuta. Pääkonsekraattorina toimi John C. Reiss, jota avustivat George William Ahr ja James John Hogan.

Kmiec sai 13. lokakuuta 1992 nimityksen Nashvillen hiippakunnan piispaksi, ja hänet asetettiin tähän virkaan 3. joulukuuta. Kmiec nimitettiin 12. elokuuta 2004 Buffalon hiippakunnan piispaksi, jonka virkaan hänet asetettiin 28. lokakuuta 2004. Hän jäi eläkkeelle 29. toukokuuta 2012.

## Lähteet
Frank Lampard, Sr.

**Frank Lampard, Sr** (s. 20. syyskuuta 1948 Lontoo) on entinen englantilainen jalkapallopelaaja. Hän edusti lähes koko uransa lontoolaista West Ham Unitedia. Pelipaikaltaan hän oli vasen laitapuolustaja. Hän on New York City FC:ta edustavan Frank Lampardin isä.
Gonzalo López-Gallego

**Gonzalo López-Gallego** (s. 17. maaliskuuta 1978 Madrid) on espanjalainen elokuvaohjaaja, -leikkaaja ja -käsikirjoittaja. Hän on työskennellyt Espanjassa elokuva-alalla ja televisiossa 1990-luvun lopulta lähtien. Hänen tunnetumpiin ohjaustöihinsä kuuluu trilleri *[[El Rey de la montaña]]* vuodelta 2007. Hänen ensimmäinen Hollywood-työnsä on tieteiskauhuelokuva *[[Apollo 18 (elokuva)|Apollo 18]]* vuodelta 2011.

## Aiheesta muualla
*
Bombay Bicycle Club

**Bombay Bicycle Club** on englantilainen indierock- ja folkyhtye. Yhtye on julkaissut kolme albumia: *I Had the Blues But I Shook Them Loose*, *Flaws,* *A Different Kind of Fix *ja *So Long, See You Tomorrow*. 

## Diskografia
### Studioalbumit
* 
* 
* 
* *[[So Long, See You Tomorrow]] *(2014, Island Records)
* Everything Else Has Gone Wrong (2020)

### EP:t
* The Boy I Used to Be (2007)
* How We Are (2007)
* iTunes Festival: London 2010 (2010)
* Two Lives (2020)

### Singlet
* 
* 
* 
* 
* 
* 
* 
* *Carry Me *(2013)
* *Luna *(2014)
* *Feel*(2014)
* *Come To*(2014)
* *Home by Now*(2014)
* *Eat, Sleep, Wake (Nothing But You)*(2019)
* *Everything Else Has Gone Wrong*(2019)
* *Racing Stripes*(2019)
* *I Can Hardly Speak*(2020)
* *Is It Real*(2020)
* *Two Lives*(2020)
Rautiainen (täsmennyssivu)

**Rautiainen** voi tarkoittaa seuraavia:

* rautiaiset (*Prunellidae*), varpuslintuheimo ja sen ainoa suku (*Prunella*)
* rautiainen (*Prunella modularis*), suvun tunnetuin laji

## Sukunimi
* Aaro Rautiainen (1891–1976), jääkärieversti
* Aleksi Rautiainen (s. 1986), pesäpalloilija
* Anni-Kirsti Rautiainen (1884–1939), opettaja, päätoimittaja ja Suomen Opettajain Raittiusliiton sihteeri
* Antti Rautiainen (s. 1979), kansalaisaktivisti, kirjailija ja anarkisti
* Benjamin Rautiainen (s. 2005), jääkiekkoilija
* Eemeli Rautiainen (1891–1982), neuvostoliitonsuomalainen kirjailija
* Esko Rautiainen (s. 1960), kunnanjohtaja
* Hjalmar Rautiainen (1879–1961), taidemaalari
* Iina Rautiainen (s. 1999), jalkapallomaalivahti
* Immo Rautiainen (s. 1987), pesäpalloilija
* Josefina Rautiainen (s. 1991), elokuvaohjaaja ja käsikirjoittaja
* Jutta Rautiainen (s. 1964), jalkapalloilija ja valmentaja
* Kalle Rautiainen (1889–1969), taidemaalari
* Kirsti Rautiainen, myöhemmin *Pajari*, (1921–2010), televisiojuontaja (*Tupla tai kuitti*)
* Kosti Rautiainen (s. 1987), pesäpalloilija
* Lassi Rautiainen (s. 1957), luontovalokuvaaja, kirjailija ja matkailuyrittäjä
* Liisa Rautiainen (1919–2018), suomalainen kuvataiteilija ja kuvataideopettaja
* Markus Rautiainen (s. 1993), futsalpelaaja
* Matti Rautiainen (s. 1955), jääkiekkoilija
* Mika Rautiainen (s. 1962), toimitusjohtaja
* Pasi Rautiainen (s. 1961), jalkapallovalmentaja
* Paula Rautiainen (s. 1980), pesäpalloilija
* Pauli Rautiainen (s. 1981), valtiosääntöasiantuntija, tutkija ja apulaisprofessori
* Pentti Rautiainen (s. 1934), jalkapalloilija ja valmentaja
* Pentti Rautiainen (1935–1995), nyrkkeilijä
* Petra Rautiainen (s. 1988), kirjailija
* Petri Rautiainen, (1965–1999), jääkiekkoilija
* Roope Rautiainen (s. 1989), jalkapalloilija
* Taneli Rautiainen (s. 1983), kuvataiteilija
* Tauno Rautiainen (1912–1962), radiotoimittaja, Viisasten kerhon perustaja
* Teemu Rautiainen (s. 1992), jääkiekkoilija
*Terho Rautiainen (s. 1960), ravivalmentaja ja -ohjastaja
* Timo Rautiainen (s. 1964), kartanlukija
* Timo Rautiainen (s. 1963), muusikko ja näyttelijä
* Timo Rautiainen (s. 1974), pesäpalloilija
* Tommi Rautiainen, rumpali
* Veikko Rautiainen (1917–1999), taidemaalari
* Väinö Rautiainen (1932–2011), kansanedustaja.
Kane Ferdinand

**Kane Ferdinand** (s. 7. lokakuuta 1992) on irlantilainen jalkapalloilija, joka on edustanut urallaan muun muassa Peterborough Unitedia Englannin mestaruussarjassa ja ykkösliigassa sekä neljää eri seuraa, Southend Unitedia, Northampton Townia, Cheltenham Townia ja Dagenham & Redbridgeä, Englannin kakkosliigassa. Hän on Les Ferdinandin sekä veljesten Anton ja Rio Ferdinandin serkku. 

## Lähteet
Eduardo Gómez

**Eduardo Gomez Manzalo** (27. heinäkuuta 1951 Madrid – 28. heinäkuuta 2019) oli espanjalainen näyttelijä, joka näytteli muun muassa televisiosarjoissa *[[Naapureina Madridissa]]*, *[[Serranon perhe]]* ja *[[La que se avecina]]*.

Gómez aloitti uransa näyttelijänä 1990-luvulla, kun hän sai sivuroolin televisiosarjasta *[[¡Ay, Señor, Señor!]]*. Tunnetuksi hän nousi 2000-luvulla televisiosarjasta *[[Naapureina Madridissa]]*, josta hän voitti Espanjassa näyttelijäiden liiton parhaan sivuosaroolin palkinnon. Sarjassa *[[La que se avecina]]* Gómez esiintyi vuosina 2007–2013.

## Lähteet

## Aiheesta muualla
*
Ilmari Vuori

**Urho Ilmari Vuori** (aik. Malmberg, 16. tammikuuta 1898 Porvoo – 4. maaliskuuta 1975) oli suomalainen taidemaalari. Hänen töitään oli ensi kertaa jukisesti esillä vuonna 1917.

Vuori opiskeli Suomen Taideyhdistyksen piirustuskoulussa vuonna 1918. Hänen maalaustyylinsä oli aluksi pehmeän herkkää ja lyyristä, mutta muuttui pelkistetymmäksi jo 1930-luvun vaihteeseen mennessä. Hänen teostensa aihepiireihin kuului niin maisemia, kaupunkinäkymiä, muotokuvia kuin asetelmia. Hän osallistui vuosina 1917–1967 säännöllisesti Suomen Taiteilijain näyttelyihin, ja hänen töitään oli esillä myös monissa näyttelyissä ulkomailla. Oman taiteilijantyönsä ohella Vuori toimi opettajana ABC-piirustuskoulussa vuosina 1938–1939.

Vuoren vanhemmat olivat räätäli Josef Vuori (ent. Malmberg) ja Maria Vuori (s. Lundström). Vuoren puoliso oli Kerttu Linnea Vuori (s. Johnsson). Taidemaalari Antti Vuori (1935-2014) oli heidän lapsensa.

## Lähteet
*Kuvataiteilijamatrikkeli
*Ilmari Vuori (1898–1975). Tikanojan taidekoti
Anthony Shaffer

**Anthony Josua Shaffer** (15. toukokuuta 1926 Liverpool – 6. marraskuuta 2001 Lontoo) oli englantilainen asianajaja ja kirjailija. Hänen identtinen kaksoisveljensä on kirjailija Peter Shaffer.

## Elämänvaiheet
Anthony Shaffer syntyi Liverpoolissa juutalaiseen perheeseen, jonka isä oli kiinteistönvälittäjä. Anthony opiskeli lakia Cambridgen yliopiston Trinity Collegessa. Hän työskenteli 1950-luvulla asianajajana ja siirtyi sitten elokuvatuotantoyhtiöön.

Shafferin ensimmäinen menestysteos oli näytelmä *Vainukoira* (*Sleuth*) vuodelta 1970. Näytelmää on esitetty myös Suomessa. Näytelmä sovitettiin elokuvaksi ensimmäisen kerran vuonna 1972 (*[[Pirullista peliä]]*, pääosissa Laurence Olivier ja Michael Caine) ja toisen kerran vuonna 2007 (*[[Pirullista peliä (vuoden 2007 elokuva)|Pirullista peliä]]*, pääosissa Michael Caine ja Jude Law).

Shafferin tunnettuihin elokuvakäsikirjoituksiin kuuluvat Alfred Hitchcockin *[[Frenzy]]* ja Robin Hardyn *[[Uhrijuhla (elokuva)|Uhrijuhla]]* (*The Wicker Man*). Lisäksi hän kirjoitti romaaneja yhdessä veljensä Peterin kanssa, ja ne julkaistiin salanimellä Peter Anthony.

Shaffer oli vuodesta 1985 alkaen naimisissa *Uhrijuhlassa* näytelleen Diane Cilenton kanssa.

## Teoksia
### Romaaneja
**The Woman in the Wardrobe: a lighthearted detective story* (1951)
**How Doth the Little Crocodile?* (1952) – yhdessä Peter Shafferin kanssa salanimellä "Peter Anthony"
**Withered Murder*  (1955) – yhdessä Peter Shafferin kanssa salanimellä "Peter Anthony"
**Absolution*  (1979) – perustuu samannimiseen elokuvakäsikirjoitukseen
**The Wicker Man* (1979) – yhdessä Peter Hardyn kanssa, perustuu samannimiseen elokuvakäsikirjoitukseen

### Näytelmiä
**The Savage Parade*  (1963) – myöhempi nimi *This Savage Parade* (1987)
**Vainukoira*  (1970)
**Murderer*  (1975)
**Whodunnit*  (1977) – alun perin *The Case Of The Oily Levantine*
**Widow's Weeds* (1986) – alun perin *For Years I Couldn't Wear My Black* (1977)
**The Thing In The Wheelchair* (2001)

### Muistelmateoksia
**So What Did You Expect?* (2001)
**Lock The Door And Tell Nobody* (2001)

## Lähteet

## Aiheesta muualla
* Anthony Shaffer -sivusto
Hans Apel

**Hans Eberhard Apel** (25. helmikuuta 1932 – 6. syyskuuta 2011) oli saksalainen poliitikko ja Saksan sosialidemokraattisen puolueen (SPD) jäsen. Hän oli vuosina 1972-1974 ulkoministerin valtiosihteeri. Vuosina 1974-1978 hän oli talousministeri ja 1978-1982 hän oli puolustusministeri.

## Koulutus ja ura
Valmistuttuaan ylioppilaaksi 1954 Hampurissa hän meni harjoittelijaksi vienti- ja tuontitehtäviin. Sen jälkeen hän aloitti taloustieteen opinnot. Vuonna 1960 hän sai tohtorin arvon valtiotieteissä. Vuosina 1958-1961 hän oli Euroopan parlamentin sosialistiryhmän sihteeri. Vuonna 1962 hänestä tuli Euroopan parlamentin virkamies ja hän työskenteli osastopäällikkönä vastuualueinaan talous, rahoitus ja kuljetus. Vuonna 1993 hänet nimitettiin Rostockin yliopiston taloustieteiden kunniaprofessoriksi.

## Perhe
Apel meni naimisiin Ingrid Apelin kanssa 1956. Heillä oli kaksi lasta.

## Aiheesta muualla
*Information on Dr. Apel from the German Ministry of Defense (English)
Sumata

**Sumata** () on japanilainen erityisesti prostituoitujen suosima seksiakti, jossa nainen tuottaa miehelle ejakulaation ilman penetraatiota, hieromalla penistä erinäisillä ruumiinosillaan. Japanin laki kieltää maksullisen yhdynnän.

Sumata on levinnyt myös länsimaihin ja saavuttanut suurta suosiota monissa bordelleissa ja striptease-klubeissa.
Tauno Hämeranta

**Tauno Johannes Hämeranta** (alk. **Göhlstrand**, 25. helmikuuta 1910 Tampere – 18. toukokuuta 1987) oli suomalainen taidemaalari. Hänen teoksiaan oli ensi kertaa näytteillä vuonna 1935.

Hämeranta syntyi tamperelaiseen työläisperheeseen, vanhempinaan työmies Justus ja Matilda Göhlstrand. Hän opiskeli Suomen Taideyhdistyksen piirustuskoulussa vuosina 1931–1935. Myöhemmin vuosina 1950–1951 hän täydensi taideopintojaan Pariisin *Académie Fernand Légerissa* ja *[[Académie de la Grande Chaumière]]ssa*. 

Hämerannasta kehittyi merkittävä Tampereen kuvaaja. Hänen voidaan katsoa kuuluvan niin sanottuun Tampereen koulukuntaan, johon kuuluvat taiteilijat kuvasivat kaupungin teollisia näkymiä ja työläisaiheita pääosin realistisesti, ilman aatteellisia painotuksia.

Hämerannan julkisia teoksia Tampereella ovat Saukonpuiston koululla sijaitseva *Sillanrakentajat*-seinämaalaus (1960), Kaukajärven koululla sijaitseva *Kaksi maailmaa* (1970) sekä kaupungin rahatoimistossa sijaitseva "Sinisen tuleminen" (1968). Rovaniemelle Pohjoismaiden Yhdyspankin (nyk. Nordea) konttoriin valmistui vuonna 1950 Hämerannan monumentaalinen työ *Lappi*.

Taiteellisen työnsä ohella Hämeranta toimi opettajana oppikouluissa vuosina 1949–1973. Hänen puolisonsa oli Toini Hämeranta (s. Auvinen). Hämerannalle myönnettiin Pro Finlandia -mitali vuonna 1963.

## Lähteet
* 
*
Suomi–Ruotsi-maaottelu 2011

**Suomi–Ruotsi-maaottelu 2011** järjestettiin 9. syyskuuta ja 10. syyskuuta 2011 välisenä aikana Helsingissä. Kisoissa tehtiin uusi maailmanennätys, kun yleisössä tehtiin 31 kierrosta aaltoja katsomon ympäri.

## Tulokset

* Ensimmäisen päivän täydelliset tulokset Tilastopajan tietokannassa
* Toisen päivän täydelliset tulokset Tilastopajan tietokannassa

### Miehet

### Naiset

## Lähteet
Sansibarin laivaonnettomuus 2011

**Sansibarin laivaonnettomuus** tapahtui 10. syyskuuta 2011, kun yli 800 ihmistä kyydinnyt *[[Spice Islander|Spice Islander I]]* -niminen lautta upposi Sansibarin saaristossa Tansanian rannikolla. Ainakin 240 ihmisen vahvistettiin kuolleen.

Lautta kulki Ungujan ja Pemban saarten väliä. Yli 100 ihmistä on yhä kateissa, mutta ainakin 620 ihmistä pelastettiin.

## Onnettomuus

Kello 21.00 paikallista aikaa (UTC+2) MV*&nbsp;Spice Islander&nbsp;I* lähti purjehtimaan Ungujan satamasta kohti Pemban saarta pohjoiseen. Laivan uskotaan kaatuneen, kun se menetti moottorin tehoa. Sen kapasiteetti oli 45 miehistön jäsentä ja 645 matkustajaa, mutta kyydissä kerrotaan olleen yli 800 matkustajaa. *Spice Islander&nbsp;I* vajosi noin neljä tuntia lähdön jälkeen. Kyydissä olleista pelastettiin 620, joista 40 oli loukkaantunut vakavasti. Ihmisten lisäksi lautalla oli paljon lastia.

## Lähteet

## Aiheesta muualla
*
Andreas Peter Cornelius Sol

**Andreas Peter Cornelius Sol** (19. lokakuuta 1915 – 26. maaliskuuta 2016) oli syntyjään alankomaalainen, Indonesiassa työskennellyt roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 10. elokuuta 1940 ja nimitettiin Amboinan hiippakunnan koadjuuttoripiispaksi sekä Regianan titulaaripiispaksi 10. joulukuuta 1963. Piispaksi vihkiminen seurasi 25. helmikuuta 1964. Pääkonsekraattorina toimi Jacques Grent, jota avustivat Adrianus Djajasepoetra ja Nicolas Martinus Schneiders.

15. tammikuuta 1965 Solista tuli Amboinan piispa, jona hän toimi, kunnes jäi eläkkeelle 10. kesäkuuta 1994. Hän osallistui Vatikaanin toiseen kirkolliskokoukseen.

## Lähteet
Baltasar Álvarez Restrepo

**Baltasar Álvarez Restrepo** (29. kesäkuuta 1901 – 26. maaliskuuta 1988) oli kolumbialainen roomalaiskatolinen piispa. Hänet vihittiin papiksi 29. kesäkuuta 1931 ja nimitettiin Manizalesin hiippakunnan vihkipiispaksi sekä Amyzonin titulaaripiispaksi 7. toukokuuta 1949. Piispaksi vihkiminen seurasi 29. kesäkuuta.

18. joulukuuta 1952 Álvarez Restrepo sai nimityksen Pereiran hiippakunnan piispaksi, jona hän toimi, kunnes jäi eläkkeelle 1. heinäkuuta 1976. Hän osallistui Vatikaanin toiseen kirkolliskokoukseen.

## Lähteet
Jorge Enrique Lozano Zafra

**Jorge Enrique Lozano Zafra** (s. 13. huhtikuuta 1938 Bogotá) on kolumbialainen roomalaiskatolinen piispa. Hänet vihittiin papiksi Bucaramangan hiippakuntaan 19. joulukuuta 1964 ja nimitettiin Ocañan hiippakunnan piispaksi 28. kesäkuuta 1993. Piispaksi vihkiminen seurasi 6. elokuuta. Pääkonsekraattorina toimi Paolo Romeo, jota avustivat Héctor Rueda Hernández, Rafael Sarmiento Peralta ja Darío Castrillón Hoyos.

## Lähteet
Toʻti Yusupova

**Toʻti Yusupova** (1. heinäkuuta 1880? – 27. maaliskuuta 2015) oli uzbekistanilainen nainen, joka väitti olleensa yli 130-vuotias. Todisteena hänen iästään oli syntymätodistus vuodelta 1880 ja passi. Ikää ei kuitenkaan ole varmistettu, eikä Guinnessin ennätysten kirja ole kelpuuttanut häntä todisteiden puutteessa. Mikäli hänen ikänsä osoittautuu paikkansapitäväksi, hän olisi ollut reilusti vanhempi kuin todistetusti maailman vanhimmaksi elänyt Jeanne Calment. Ohjaaja Torenijaz Kalimbetov on vuonna 2010 tehnyt Jusupovasta dokumenttielokuvan *Svidetelnitsa trjoh vekov* (suom. ”Kolmen vuosisadan kokija”).

## Lähteet
Hüseyin Avni Aker Stadyumu

**Hüseyin Avni Aker Stadyumu** on jalkapallostadion, joka sijaitsee Turkissa Trabzonin kaupungissa. Stadion on avattu vuonna 1951 ja sen yleisökapasiteetti on 24&nbsp;169. Se toimii paikallisen jalkapalloseura Trabzonsporin kotikenttänä.

## Aiheesta muualla
* Kuvia stadionista
Avioliittoyhtiö

**Avioliittoyhtiö** on Hannu Lemisen ohjaama elokuva vuodelta 1942 ja hänen toinen ohjaustyönsä. Roolinimiä ei ole mainittu alkuteksteissä, ja osaa näyttelijöistä ei ole kreditoitu.

## Juoni
Elokuvan päähenkilö on arkkitehti Paavo Kannas (Tauno Palo), joka omistaa sisustukseen keskittyvän yrityksen. Naiset pyörivät hänen ympärillään. Hän ottaa työntekijäkseen ahkeran ja rumaksi arvioimansa naisen, joka yllättäen paljastuukin varsin sieväksi neitoseksi. 

## Arviot
Aikalaisarvioissa elokuva saa sekä kiitosta että kritiikkiä. Toini Aaltonen (*[[Demokraatti (lehti)|Suomen Sosialidemokraatti]]*) piti elokuvaa ”onnistuneena kotimaisena elokuvakomediana”, kun taas Paula Talaskiven (*[[Helsingin Sanomat]]*) mielestä se oli ”ylen kevyt, harmiton ja tavanmukainen laitos, josta etsimälläkään ei löydä uutta virkistävää piirrettä”.

Tv-kriitikko Arto Pajukallio arvioi elokuvan kokemattoman ohjaajan väkinäiseksi ja sovinistiseksi komediaksi.

## Näyttelijät

## Lähteet
Héctor Rueda Hernández

**Héctor Rueda Hernández** (9. marraskuuta 1920 – 1. marraskuuta 2011) oli kolumbialainen roomalaiskatolinen arkkipiispa. Hänet vihittiin papiksi 15. joulukuuta 1946 ja nimitettiin Bucaramangan hiippakunnan piispaksi 6. toukokuuta 1960. Piispaksi vihkiminen seurasi 19. kesäkuuta. Pääkonsekraattorina toimi Giuseppe Paupini.

14. joulukuuta 1974 Bucaramanga korotettiin arkkihiippakunnaksi, ja Rueda Hernández jatkoi sen johtamista arkkipiispana. 7. marraskuuta 1991 hänet nimitettiin Medellínin arkkipiispaksi, jona hän toimi, kunnes jäi eläkkeelle 13. helmikuuta 1997.

Rueda Hernández osallistui Vatikaanin toiseen kirkolliskokoukseen.

## Lähteet
Yhteinen vaimomme

**Yhteinen vaimomme** on Valentin Vaalan ohjaama elokuva vuodelta 1956. Se perustuu Arijoutsin näytelmään  *Mieheni taivaasta* (1950).
__NOTOC__
## Juoni
Elokuvan tapahtumat sijoittuvat sotien jälkeisiin aikoihin, jolloin Kansanhuoltoministeriö säännösteli muun muassa elintarvikkeita. Kansanhuollon omahyväisen toimistopäällikön Jalmari Nevamaan (Eero Eloranta) vaimon Jennin (Marjatta Kallio) miesvainaja kapteeni Erkki J. Lahtinen (Kosti Klemelä) paljastuukin eläväksi, kun hän palaa sotavankeudesta. Rento kolmiodraama etenee Vaalan ohjauksessa sutkauksin höystettynä ja byrokratiaa pilkkaamalla. 

## Näyttelijät

## Tuotanto

Elokuvatarkastamo olisi halunnut tehdä melko suuria poistoja, joiden kohteeksi lopulta päätyi puoli minuuttia viranomaisten lahjottavuutta käsittelevää materiaalia.

## Arviot
Aikalaisarviot suhtautuivat elokuvaan nuivasti. Olavi Veistäjän (*Aamulehti*) mukaan se ”olisi voinut olla pieni sensaatiokin 1940-luvun loppupuolella, mutta nyt sillä ei enää ole paljonkaan virkaa”. Samaa näkemystä edusti Leo Nordberg arviossaan *Uudessa Suomessa*.

Kriitikko Arto Pajukallion mukaan elokuva on ollut vielä 1950-luvun puolivälissäkin rohkea peilatessaan aikansa moraalin venyvyyttä. Hän luonnehtii elokuvaa mustaksi komediaksi.

## Lähteet
Oswald Worcesterläinen

**Oswald Worcesterläinen** (k. 992) oli Yorkin arkkipiispa vuodesta 971 kuolemaansa asti. Dunstan vihki hänet vuonna 961 Worcesterin piispaksi, jossa virassa hän pysyi myös arkkipiispaksi tultuaan. Useiden luostarien perustajana tunnetuksi tullut arkkipiispa kuoli vuonna 992 pestessään köyhien jalkoja ja pian tämän jälkeen hänen elämästään kirjoitettiin hagiografia ja hänet julistettiin pyhimykseksi.

## Tausta
Oswald syntyi tanskalaiseen perheeseen ja häntä opetti hänen setänsä Oda Canterburylainen. Hän oli sukua myös Oscytelille. Pappisvihkimyksen jälkeen hänet nimitettiin Winchesterin tuomiorovastiksi, mistä Oda lähetti hän Fleuryn luostariin Ranskaan munkiksi. Palattuaan Englantiin hänestä tuli Worcesterin piispa vuonna 961. Fleuryssä tapaamansa Germanus Winchesterläisen hän kutsui Englantiin ja lähetti hänet opetuslasten kanssa munkeiksi Worcesterista Westbury-on-Trymiin. Koska maa kuului kirkolle, hän oli huolissaan miten hänen seuraajansa suhtautuisivat munkkeihin. Æthelwine tarjosi hänelle Ramseyn saarta, jonne hän perusti luostarin noin 971. Mahdollisesti hän perusti myös Eveshamin, Riponin ja Deerhurstin luostarit. Ramseylle hän lahjoitti loisteliaan Raamatun painoksen ja seinävaatteita.

Hänen tärkeimpänä saavutuksenaan pidetään Worcesterin katedraalin papiston vaihtamista munkkeihin. Myöhemmät sukupolvet muistivat hänet Ramseyn luostarin perustamisesta ja rapistuneen Winchcomben luostarin uudelleen perustamisesta. Worcesterissa hän järjesti kirkon maaomaisuuden kolmeen "Oswaldslaw"-nimiseen läänitykseen.

## Arkkipiispana

Oswald vihittiin Yorkin arkkipiispaksi 971. Kuningas Edgarin seuraajaa valittaessa hänen sanotaan olleen Edvard Marttyyrin kannattaja, ehkä siitä syystä, että hän oli Ælfheren poliittinen vastustaja. Hän kutsui vuonna 985 Ramseyhyn luostariuudistuksen toteuttamisessa avustamaan Abbo Fleurylaisen, missä tämä toimi opettajana vuoteen 987.

## Kuolema
Oswald kuoli uupumukseen 29. helmikuuta 992 ollessaan Worcesterissa pesemässä köyhien jalkoja, mikä kuului hänen tapoihinsa paaston aikana. Hänen hautajaisissaan ja haudalla kerrottiin tapahtuneen ihmeitä. Hänen muistopäivänsä on 28. helmikuuta. Hänen elämäkertansa kirjoitti Ramseyn luostarin munkki, joka saattoi olla Byrhtferth.

## Lähteet
* 

* 

* 

* 

* 

* 

* 

### Viitteet
Bronopoli

**Bronopoli** eli **2-bromi-2-nitro-1,3-propaanidioli** (dioli) on palava orgaaninen yhdiste, joka on huoneenlämmössä (20&nbsp;°C) olomuodoltaan kiinteää, hajutonta, väritöntä tai valkoista, kiteistä ainetta. Sen kemiallinen kaava on C3H6BrNO4 ja rakennekaava HOCH2CBr(NO2)CH2OH. Bronopolista käytetään myös nimeä *ß-bromi-ß-nitrotrimetyleeniglykoli*.

Bronopolin moolimassa on 199,988&nbsp;g/mol, sulamispiste 120–122&nbsp;°C, tiheys 1,1 &nbsp;g/cm3 ja CAS-numero 52-51-7. Bronopoli liukenee veteen, alkoholeihin, asetoniin, etyyliasetaattiin ja muihin poolisiin liuottimiin.

Ainetta käytetään teollisuudessa limaa tuottavien mikro-organismien torjunnassa sekä siemenviljan käsittelyssä. Bronopolia käytetään myös liimoissa ja maaleissa, puunsuoja-, pesu- ja desinfiointiaineissa sekä antiseptisenä säilöntäaineena kosmetiikka- ja hygieniatuotteissa.

## Lähteet

## Aiheesta muualla
*
*OVA-ohje: Bronopoli 
*PubChem: Bronopol 
*Toxin and Toxin Target Database (T3DB): Bronopol 
*Kyoto Encyclopedia of Genes and Genomes (KEGG): Bronopol 
*ChemBlink: 2-Bromo-2-nitro-1,3-propanediol 
*Bronopolin käyttöturvallisuustiedote, Sigma Aldrich, viitattu 26.12.2014.
Jorge Alberto Ossa Soto

**Jorge Alberto Ossa Soto** (s. 29. heinäkuuta 1956) on kolumbialainen roomalaiskatolinen piispa. Hänet vihittiin papiksi Istmina-Tadón hiippakuntaan 23. toukokuuta 1982 ja nimitettiin Florencian hiippakunnan piispaksi 21. tammikuuta 2003. Piispaksi vihkiminen seurasi 1. maaliskuuta. Pääkonsekraattorina toimi Alonso Llano Ruiz, jota avustivat Luis Madrid Merlano ja José de Jesús Quintero Díaz.

15. heinäkuuta 2011 Ossa Soto sai nimityksen Santa Rosa de Ososin hiippakunnan piispaksi.

## Lähteet
Alonso Llano Ruiz

**Alonso Llano Ruiz** (19. kesäkuuta 1931 Marulanda – 26. maaliskuuta 2015) oli kolumbialainen roomalaiskatolinen piispa. Hänet vihittiin papiksi 6. tammikuuta 1973 ja nimitettiin Istmina-Tadón hiippakunnan piispaksi 5. toukokuuta 1993. Piispaksi vihkiminen seurasi 29. toukokuuta. Pääkonsekraattorina toimi Paolo Romeo, jota avustivat Gustavo Posada Peláez ja Jairo Jaramillo Monsalve.

Llano Ruiz jäi eläkkeelle 5. kesäkuuta 2010.

## Lähteet